Ego Bonifacius laudo omnem donum quod dedit frater meus Petrus Carbonellus, quando ambulavit apud Iherosolimam, sancto Marcello, de omne alodio suo de Silviniaco et de Poysolus, et de servis et ancillis, sicut comites scilicet Gaufredus et Guido preceperunt michi, et non capiam in eo quicquam per violentiam per tres annos. Inde mitto fidejussores, Falconem de Reum et Salicherium, militem, et de tribus annis in antea scienter rapinam non faciam, neque ego ipse neque aliquis de meis meo consensu; et si factum est reddam caput et legem, et de hoc facio donum super altare sancti Marcelli. Et si noluerit tenere, ego Gaufredus et Guido, comites, adjutores sumus per fidem sine enganno, et Falco de Reum, Salicherius miles, Hugo de Baies, Jotcerannus de Martiliaco. Seguinus de Pre anblen et Guichardus frater meus, Petrus Gunbadus, Guido de Verduno et alii plures. Hoc factum est in presentia domni Geraldi, prioris. S. Bertranni de Oratorio. S. Letbaldi de Castanedo. S. Hugonis de Liemont. S. Gisleberti, militis. S. Marcelli Beccavi. S. Constantii Pophei. Concurrens V. Epacta XXa. Millesimo XCIII. Regnante Heinrico rege Alamannorum.